钦定古今图书集成/明伦汇编/官常典/第598卷 > 《赠冯定庵大参分藩衡永长句》龙膺
## 钦定古今图书集成/明伦汇编/官常典/第598卷 > 《赠冯定庵大参分藩衡永长句》龙膺

“男儿。”“生不逢辰委山泽，浊流皮相苦侵迫。污濩难容
横海鳞，冥飞甘铩凌霄翮。众醉人翻嫉屈醒，守元世
顾嘲扬白。畏景飚驰岁月新，尘情波诡乾坤窄。褰裳
肯类跋狼胡，泣璞从渠猜鼠腊。已分干旌避吾门，更
嗟剡牍削予迹。裹足定为岩穴逃，息心迥与市朝隔。
芰荷置就束绯袍，竹箨裁将抛墨帻。坐拥图书抵百
城，友依洞壑投三益。拓落馀生祇自怜，摧残此道凭
谁惜。何期持节大冯君，生平爱士真成癖。翩翩骚雅
领兰台，矫矫神仙下桐柏。”两朝藻润独昂藏，八极苍
茫恣挥斥。其如灾沴咨洊饥，宛切痌瘝视由溺。星急
爰书手抹批，云蒸畚锸躬经画。永赖陂渠颂白公，于
蕃疆土歌《申伯》。每矜苦海作津梁，夙“历膻乡茹冰蘗。
四方负笈无乃繁，日答百函亦何剧。高义倾囊急友
生，虚怀倒屣迎缝掖。折𥳑亲挥孔闿文，题封广置郑
庄驿。垂橐惟馀卖赋钱，减驺更命登山屐。遂勤物色
到烟霞，幸奉仪型侍朝夕。寸札飞来耀吉光，片辞吐
出滋丹液。诣许尝停刘尹车，见歆数改幼舆席。不厌
诙谈树齿颊，最怜慷慨披肝膈。”柳浪过询绣佛庐，花
邨载款渔仙栅。啸咏风回万壑清，轩渠日射千山碧。
试拂珠岩读断碑，聊参玉版炊香积。穆穆情知雾隐
宜，悠悠心与天游适。来狎鸥鱼暂主盟，去愁猿隺长
离索。忽闻新命紫微堂，恰羡仍通群玉籍。探奇好访
愚公溪，乘暇还寻漫郎宅。毂推方朔善察眉，冠弹贡
禹喜加额。拭目文章遍斗南，翘首卿云去天尺。开府
楼阶若个登，平津阁许何时辟。徒怀杜母语不休，欲
借寇君叹无䇲。祖饯惟斟丹井泉，压船拟赠青溪石。
言将汗漫游朱陵，公为地主予散客。直欲遍览七十
二芙蓉，闭困烦呼巨灵擘。月白潇湘一雁回，天柱峰
头挟双舄。